text:
Jorge Holguín Jaramillo
B’ e an Seanailear Jorge Marcelo Holguín Jaramillo 30mh (an Dàmhair 1848, Cali) – 2 (am Màrt 1928, Bogotá), na Cheann-suidhe Choloimbia dà thurais. ‘S e stàitire, saighdear agus neach-poileataigs à Coloimbia,[1] agus bha e na cheann-suidhe Choloimbia bhon an t-Ògmhios gu ruige an Lùnasdal 1909, agus an uair bhon an t-Samhain 1921 gu ruige an Lùnasdal 1922 mar neach-ainmichte gach uile turas. Bha an teirm aige ainmichte airson leasachadh Rèile an Tuatha is Rèile a’ Chuain Sèimh agus a bharrachd air sin chuir e ainm dhan Chòrdadh Holguín - Avebury nuair a bha e na mhinistear na Dùthchannan Cèin.[2][3]
Susbaint
Trèanadh agus Cùrsa Beatha anns an Airm[deasaich | deasaich an tùs]
"Na nìthean nach ionnsaich e anns na leabhraichean, dh’ionnsaich e eadar na daoine iad; na rudan nach òl e leis na ùghdairean clasaigeach, fhuair e iad anns a’ bheatha fhèin". Bha Jorge Holguín an sàs anns a’ ghnìomhachas agus bha deagh fhortan aige. Bha deagh fhios aige air na cuspairean eaconamach agus bha eòlaiche air an lagh eadar-nàiseanta. Fhuair e oideachas daonnaire – fhèin-foghlaimichte.
A bharrachd air sin, ‘ s e saighdear cliùiteach a bh’ann. Thug e pàirt anns na cogaidhean sìobhalta ann an 1876 agus 1878 an aghaidh Aquileo Parra Gómez agus chaill e Blàr Puente del Común. A dh’aindeoin sin, chaidh e a dh’ainmeachadh Seanailear air sàilleabh na rudan a rinn e aig Blàr Cruz Colorada anns a’ chogadh dhe 1895.
Sgrìobh esan anns an fhèin-eachdraidh aige: «’S e an cogadh an rud nas uabhasaiche a thachras dhan dhuine. Tha mi a’ cuimhneachadh dìreach an dèidh Bhlàir Enciso, thachairt mi dlùth air a’ bhlàr fhad ‘s a bha mi a’ dèanamh obair iol-fhillte airson an t-Seanaileir Reyes, is chunnaic mi fear dhe na seallaidhean na b’ oillteil gum faod sinn fhaicinn. Eadar a h-uile àlainneachd nàdarra, bha na pàircean làn cuirp is closaich. Bha an fheadhainn fo leòin, leis an cuid chinn is gach uile cnàmh bhriste, a’ caoineadh gu doirbh.>>
Cùrsa Beatha Poileataigeach[deasaich | deasaich an tùs]
Ministear[deasaich | deasaich an tùs]
‘S e fìor dhìonadair a’ Phàrtaidh Tòraidh a bh' ann, dìreach bhon toiseach tòisichidh aige anns a’ poileataigs agus fo armaibh agus le sin fhuair e sreath dhe dreuchdan eadar-dhealaichte.
Bha e na Mhinistear an Ionmhais anns an Riaghaltas aig Rafael Núñez agus fhad ‘s a bha e anns an dreuchd sin rèitich e ais-tharraing nan Aimearaganach bho Phanamá, air an tug iad sealbh ann an 1885.
Bha e os cionn Ministrealachd na Dùthchannan an Cèin rè a’ chinneas aig Miguel Antonio Caro Tovar agus an dèidh bha e na Mhinistear a’ Chogaidh anns na Riaghaltasan aig Manuel Antonio Sanclemente agus Rafael Reyes. An turas sin b’ fheudar dhasan ainm a chur ris a’ Chòrdadh Holguín-Avebury mu co-aonachadh na h-iasadan eadar-nàiseanta aig Coloimbia. Airson an còrdadh a rinn e còmhla ris a’ Mhorair Avebury a dhìon, sgrìobh e an leabhar  > (Bho dlùth air). Rinn an neach-dùbhlain Santiago Perez Triana atharrais airsan anns an leabhar eile air an robh  > (Bho fhada às).
Teaghlach agus Beatha Pearsanta[deasaich | deasaich an tùs]
Rugadh Jorge Holguín Mallarino ann an Cali ann an 1848, mac Vicente Holguín Sánchez agus Maria Josefa Mallarino Ibargüen. Tha e inntinneach gu robh an dithis theaghlach uabhasach làidir anns a’ phoileataigs aig ìre nàiseanta anns an 19mh linn: bha bhràthair athar Manuel María Mallarino agus a bhràthair Carlos Holguín Mallarino air a bhith nan cinn-suidhe na Poblachd. Chuir e a’ chiad chuid fhoghlaim ri taobh an ùghdair Eustaquio Palacios, a sgrìobh "El Alférez Real" agus air an robh Holguín glè dhòigheil.
Phòs e Cecilia Arboleda Mosquera, nighean Julio Arboleda Pombo agus an uair sin Sofía Mosquera Hurtado. Bha dusan duine chloinne aige.
Iomraidhean[deasaich | deasaich an tùs]
Simón Bolívar • Francisco de Paula Santander • Joaquín Mosquera • Rafael Urdaneta • Domingo Caycedo Santamaría • Jerónimo de Mendoza Galavís • José Ignacio de Márquez Barreto • Pedro Alcántara Herrán • Juan de Dios Aranzazu • Tomás Cipriano de Mosquera • Rufino Cuervo y Barreto • José Hilario López • José María Obando • José María Melo • Tomás Herrera • José de Obaldía • Manuel María Mallarino • Mariano Ospina Rodríguez • Juan José Nieto Gil • Bartolomé Calvo • Leonardo Canal González • Froilán Largacha • Manuel Murillo Toro • José María Rojas Garrido • Santos Acosta Castillo Joaquín Riascos • Santos Gutiérrez Prieto • Eustorgio Salgar • Santiago Pérez de Manosalbas • Aquileo Parra Gómez • Manuel María Ramírez Fortoul • Julián Trujillo Largacha • Rafael Núñez Moledo • Francisco Javier Zaldúa • Clímaco Calderón • José Eusebio Otálora • Ezequiel Hurtado • José María Campo Serrano • Eliseo Payán • Carlos Holguín Mallarino • Miguel Antonio Caro Tovar • Manuel Antonio Sanclemente • José Manuel Marroquín • Rafael Reyes • Diego Lemos • Jorge Holguín Jaramillo • Ramón González Valencia • Carlos E. Restrepo Restrepo • José Vicente Concha • Marco Fidel Suárez • Pedro Nel Ospina Vásquez • Miguel Abadía Méndez • Enrique Olaya Herrera • Alfonso López Pumarejo • Eduardo Santos • Darío Echandía Olaya • Alberto Lleras Camargo • Mariano Ospina Pérez • Laureano Gómez Castro • Roberto Urdaneta Arbeláez • Gustavo Rojas Pinilla • Gabriel París • Guillermo León Valencia • Carlos Lleras Restrepo • Misael Pastrana Borrero • Alfonso López Michelsen • Julio César Turbay Ayala • Belisario Betancur Cuartas • Virgilio Barco Vargas • César Gaviria Trujillo • Ernesto Samper • Carlos Lemos Simmonds • Andrés Pastrana Arango • Álvaro Uribe • Juan Manuel Santos Calderón


c: text/html

text:
Mar a Fhuair Lachlann Bàn a Bhean
Tuilleadh mar seo:
Mar a thug Dòmhnall Dubh...
Naidheachd bheag mu...
Naidheachd mu Dhonnchadh...
Donnchadh Bàn agus a...
Fiosraichean - Angus John MacLellan
Luchd-clàraidh - Calum Iain MacIlleathain; Iain Latharna Caimbeul
Geàrr-chunntas - Sgeulachd mu dhilleachdan, Lachlann Bàn. Chaill e beathaichean, agus cha robh aige ach aon each air fhàgail. Thuirt an gobha ris gum freagradh an làir ghlas aig Donnchadh gu math air. Dh'fhalbh an gobha 's dh'innis e do Dhonnchadh gun robh Lachlann Bàn airson an nighean aige a phòsadh! Bha dùil aig Lachlann Bàn gun robh e a' dol a cheannach na làire, ach fhuair e bean ri linn.
Fad a' Chlàir (h:m:s) - 00:09:03
Àm Clàraidh - 1949.11.22
Cànan - Gàidhlig
Seòrsa - Sgeulachd
Cruinneachadh - Urras Nàiseanta na h-Alba
Àireamh a' Chlàir - 20694
Àireamh an Teip Thùsail - CW0010
Àireamh a' Chlàir Thùsail - CW0010.47
Càileachd an Fhuaime - Math
Cruth Inneal a' Chlàir - Uèir
Àite Clàraidh:
Siorrachd - Siorrachd Inbhir Nis
Paraiste - Uibhist a Deas
Eilean - Beinn a' Bhadhla
Notaichean a' Chlàir - Recorded at a cèilidh arranged by Mr Calum Maclean of the Irish Folklore Commission.
Ceangal Maireannach - http://www.tobarandualchais.co.uk/gd/fullrecord/20694/1
Tweet

robotstxt: allowed

filter: keep


text:
- TIOTAL
- LMS 14410 'Ben Dearg' a' paidhleatadh 14397 'Ben-Gloe' air trèana ann am Blàr Athall
- EXTERNAL ID
- PC_HRS_TRAINS_001_047
- ÀITE
- Blàr Athall
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28104
- KEYWORDS
- locomotaibhean
trèanaichean
LMSLMS 14410 'Ben Dearg' a' paidhleatadh 14397 'Ben-y-Gloe' air trèana ann am Blàr Athall.
Chaidh 14410 (roimhe seo HR 14) a thogail aig ionad-obrach Loch Gorm aig Rèile na Gàidhealtachd fhèin ann an Inbhir Nis ann an 1900. B' e ball den chlas locomotaibhean air a bheil an t-ainm 'Small Bens' a-nis a bh' innte. Lean i ann a seirbheis gus an deach a toirt a-mach à seirbheis san Dùbhlachd 1949.


text:
- TIOTAL
- Gleann Bhreatail agus Druim a' Chuilthionn, An t-Eilean Sgitheanach
- EXTERNAL ID
- QZP40_CARD_2665
- ÀITE
- Gleann Bhreatail
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Bracadal
- LINN
- 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34571
- KEYWORDS
- beanntan
Ostail na h-Òigridh
Northern and Scottish Airways
aimbiulans-àdhair
Chaidh a' chairt-phuist dhonn seo fhoillseachadh le Comann Ostailean Òigridh na h-Alba agus b' e àireamh 145 anns an t-sreath a bh' ann. 'S e aon de na h-àitichean as cumanta a th' ann an Gleann Bhreatail airson beanntan A' Chuilthionn a dhireadh. A bharrachd air an ostail, tha làrach-campachaidh ann a bhios tòrr a' cleachdadh. Tha deagh thalamh àiteachais croitearachd anns a' ghleann agus chaidh an tràigh a chleachdadh mar a' chiad raon-adhair anns an Eilean Sgitheanach do luchd-siubhail agus seirbheis-eiridinn. Dh'fhalbh a' chiad phleana air a 5mh den Dubhlachd 1935 agus ghabh am pleana uair gu leth eadar an Eilein Sgitheanaich agus Rinn Friù ann an Glaschu. Chaidh an seirbheis a ruith le Norhern and Scottish Airways


text:
Gàidhlig Ghlaschu a' fàs
Dh'innis Ministear na Gàidhlig, Alasdair Allan, gun tèid maoin £580,000 a roinn eadar Sgoil Ghàidlig Ghlaschu agus Sgoil-àraich Rowena.
Thèid £80,000 a chleachdadh le Comhairle Bhaile Ghlaschu airson seòmraichean teagaisg aig Sgoil Ghàidhlig Ghlaschu a tha bàn an-dràsta a sgeadachadh.
Thèid an còrr den airgead a chleachdadh airson Sgoil-àraich Rowena a ghluasad gu togalach ùr.
Ministear na Gàidhlig
Thuirt am Ministear: "Leis an £580,000 seo, togaidh Comhairle Baile Ghlaschu air an obair fìor mhath aca a thaobh chlasaichean Gàidhlig aig Sgoil Ghàidhlig Ghlaschu agus Sgoil-àraich Rowena.
"Air feadh Alba, tha sinn air a bhith soirbheachail a' misneachadh dhaoine chun na Gàidhlig, gu h-àraidh am measg òigridh. Ma tha sinn a' dol a chumail oirnn le ar taic do luchd-cleachdaidh ùr agus òg, tha feum air goireasan agus tàlant a chur far am bi cothroman ionnsachaidh.
"Tha mi cinnteach gun toir an leasachadh seo barrachd chothroman do chloinn òg agus teaghlaichean tòiseachadh, agus cumail orra, anns an sgoil le sgilean Gàidhlig," thuirt Mgr Allan.
Thuirt am ball airson Foghlaim agus an Òigridh air Comhairle Bhaile Ghlaschu, Stephen Curran, gu bheilear air leth toilichte a bhith a' faighinn a' mhaoin a bharrachd a tha seo.
Fàs
"Tha an Sgoil Ghàidhlig a' sìor fhàs gach earrann den bhliadhna, a' toirt cothrom do bharrachd is barrachd dhaoine òga a bhith a' togail air obair-sgoile tro mheadhan na Gàidhlig," thuirt Mgr Curran.
"Tha a' Chomhairle a' dèanamh cinnteach gu bheil foghlam tro mheadhan na Gàidhlig aig fìor àrd-ìre ga thairgse, ach an cùm sinn taic ris an ath-bheòthachadh a tha a' tighinn air a' Ghàidhlig feadh a' bhaile, mar phàirt den Phlana Ghàidhlig."
Fhuair Comhairle Shiorrachd Àir a Tuath £50,000 cuideachd airson clasaichean Gàidhlig do chloinn fo aois sgoile.


text:
Ann am buidhnean-obrach FilmG na bliadhna sa, bha oidean gu leòr deiseil air daoine a stiùireadh tron deireadh-seachdain. Oidean a th’ air obair air cuid de na prògraman Tbh as fheàrr a th’ ann an Alba, an leithid Eòrpa, Still Game, Chewin’ the Fat, The Culture Show agus Hamish MacBeth.
Ghabh na buidhnean-obrach àite ann an Sabhal Mòr Ostaig, san Eilean Sgitheanach thairis air Disathairne 27mh agus Didòmhnaich 28mh an Lùnastal le cothrom sgoinneil ga chur an tairgse còrr is 25 filmeadairean ùra sgilean deatamach ionnsachadh bho am fìor luchd-proifeiseanta.
Thuirt Mìcheal Hines, a bha na stiùiriche air Still Game is River City: “Tha e sgoinneil a bhith air ais an seo a’ toirt seachad na th’ agam de dh’eòlas do dh’iomadach duine. Tha e soilleir dhomhsa gu bheil FilmG a’ sìor fhàs nas treasa.”
Bha car ùr sa ghnothach oidhche Shathairne nuair a thàinig oidean còmhla gus sealladh a chlàradh air beulaibh nan com-pàirtichean. Thug an sàr leasan seo còmhla mòran de na sgilean a bhathar a’ teagasg sna seiseanan fa leth tron deireadh-seachdain, agus chuir seo an cèill suidheachadh nan rudan a bha com-pàirtichean air a bhith ag ionnsachadh.
Thuirt Raonaid Cheanadach às a’ Bhac, Leòdhas, a tha air cùrsa cleasachd ann an Oilthigh Taobh Siar na h-Alba, ’s a bha a’ gabhail pàirt sna buidhnean-obrach: “Is e cothrom air leth a bh’ ann am FilmG a bhith ag ionnsachadh bho lìonra san robh iomadach duine dealasach, ealanta. Bha an t-àite fhèin cho brosnachail. Leis na h-uimhir de bhuidhnean-obrach a bha ann, dh’fhàgadh againn tòrr sgilean ùra, agus misneachd is spionnadh gus film a dhèanamh. Mholainn le m’ uile chridhe iad do dhuine sam bith.”


text:
Bep Schrieke
B' e Bep Schrieke (ainm slàn: Bertram Johannes Otto Schrieke, Zandvoort, 18 an t-Sultain 1890 - Lunnainn,12 an t-Sultain, 1945) neach-poileataigs às Na Tìrean Ìsle.[1] Dh'ionnsaich e eachdraidh agus èolas na h-Innd-Innse (Duitsis: Indonesiëkunde) airson a bhith na oifigear thall thairis is fiù's bha e na ollamh corpeòlais cultarail san oilthigh ann am Batavia (Jakarta an latha an-diugh) agus ann an Amsterdam. 'S e duine gu math foghlaimte a bh'ann is sgrìobh e mòran mu dheidhinn chultair na h-Innd-Innse. A bharrachd air sin, bha e na mhinistear an fhoghlaim san Riaghaltas aig Hendrikus Colijn sna 30an agus an uair sin 's e ceannard Institiùd Rìoghail Tropaigeach nan Tìrean Ìsle bho 1938 gus a bhàsaich e na fhògarrach ann an Lunnainn ri linn An Dàrna Cogaidh ann an 1945.[2]
Iomraidhean[deasaich | deasaich an tùs]
- ↑ Blankenstein, M. van, 'Bertram Johannes Otto Schrieke (Zandvoort, 18 september 1890 - Londen, 12 september 1945)', in: Jaarboek van de Maatschappij der Nederlandse letterkunde te Leiden, 1947-1949. Leiden: Brill, 1950.
- ↑ Digitaale Bibiotheek voor de Nederlandse Letteren


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Gnothachas inntinneach ann an Gallaibh (22/01/2013)
[Innes Rothach - Preseantair] A Ghallaibh a-nise, far a bheil fear air dòigh inntinneach fhaighinn airson a bhith a’ dèanamh airgead à bloighean fiodha o thocasaidean uisge-beatha agus bàtaichean eachdraidheil, mar an SS Politician. Tha an gnìomhachas aig Màrtainn English air a bhith cho soirbheachail ‘s g’ eil fiu ‘s an Prionnsa Teàrlach a cheannach bhuaithe. Tha tuilleadh aig an fhear-naidheachd againne Donald Lamont.
[Dòmhnall Lamont – Neach-aithris] Gàrradh ann an Gallaibh. Sealladh a chithear gu tric, duine a’ cur seachad tìde ann an seada, ach chan e DIY a tha fa-near dha. Tha an stuth anns an t-seada seo mar thaigh-tasgaidh iongantach. Thòisich e le beachd pinn a dhèanamh a-mach à seann bharail uisge-beatha.
[Màrtainn English] I’d been making pens for about seven or eight years. In September 2010, I started to go on the internet and I’d just got the old Pultenay cask and I put it on the internet, these pens, and suddenly, literally all over the world, especially America and Canada, I was getting orders, literally overnight. I realised that, obviously, there’s a market for it and it sort of, in the last two years, grown from there.
[Dòmhnall Lamont – Neach-aithris] Chan e a-mhàin an t-eadar-lìon a tha Màrtainn a’ cleachdadh airson reic an stuth aige. Bidh e a’ siubhal gu margaidhean-ciùird cuideachd, mar am fear seo ann an Inbhir Nis. Ach ‘s e an neach-ceannachd as ainmeile a bh’aige am Prionnsa Teàrlach a thachair air obair Mhàrtainn air turas ann an Gallaibh.
[Màrtainn English] We actually got a phone call the following week asking, from Clarence House, asking for some broader nibs and he’s actually using it, which I thought was quite nice to know that he’s actually using it rather than just sort of stored away somewhere.
[Dòmhnall Lamont – Neach-aithris] Coltach ri Màrtainn tha barrachd, is barrachd dhaoine air a’ Ghàidhealtachd a’ feuchainn obair-chiùird, le obraichean traidiseanta a’ dol à bith.
[Aonghas Mac a’ Mhuillear] Tha gnìomhachasan crafts gu leòr ann. Tha daoine gu leòr a’ dèanamh crafts aig na taighean aca. Tha iad a’ dèanamh rudan mar pottery, a’ togail dhealbhan, a’ peantadh is rudan mar sin, ach tha a’ mhòr-chuid dhiubh pàirt-ùine. Ach tha Màrtainn eadar-dhealaichte a chionn ‘s gu bheil e làn-ùine.
[Màrtainn English] That’s the propeller from a 1944 spitfire.
[Dòmhnall Lamont – Neach-aithris] Tha uiread de dhaoine a’ sireadh an stuth aig Màrtainn ‘s gu bheil duilgheadas aige cumail an àirde ri òrduighean agus chan ann a-mhàin bhon phoball.
[Màrtainn English] The best thing is people actually contact us now. The Titanic White Star Memories actually contacted us asking us to make them a special pen from the cured blocks and the engine blocks and we did a deal where we were allowed to keep the material that was left over and we get signed certificates.
[Dòmhnall Lamont – Neach-aithris] Bho bhith reic peann no dhà bho chionn dà bhliadhna, am- bliadhna, reic Màrtainn còrr air dà mhìle peann air an dèanamh a-mach a òmar, tosg mammoth is sgèith rionnaig. Dòmhnall MacLaomainn, BBC An Là
An interesting buiness in Galloway
[Innes Munro - Presenter] To Caithness now, where a man has come up with an interesting way to make money from planks of wood to old whisky casks and historical boats, like the SS Politician. Martin English’s business has been so successful that even Prince Charles is a customer. Our reporter Donald Lamont has more.
[Donald Lamont – Reporter] A garden in Caithness. A sight that you often see, a man spending time in a shed, but it’s not DIY that interests him. The stuff in this shed is like a fascinating museum. He started with an idea to make pens out of an old whisky barrel.
[Martin English] I’d been making pens for about seven or eight years. In September 2010, I started to go on the internet and I’d just got the old Pultenay cask and I put it on the internet, these pens, and suddenly, literally all over the world, especially America and Canada, I was getting orders, literally overnight. I realised that, obviously, there’s a market for it and it sort of, in the last two years, grown from there.
[Donald Lamont – Reporter] It is not only on the internet that Martin has been selling his goods. He travels to joinery markets too, like this one in Inverness. But his most famous customer was Prince Charles who came across Martin’s work on a tour of Caithness.
[Martin English] We actually got a phone call the following week asking, from Clarence House, asking for some broader nibs and he’s actually using it, which I thought was quite nice to know that he’s actually using it rather than just sort of stored away somewhere.
[Donald Lamont – Reporter] Like Martin, many more people in the Highlands are trying joinery, with traditional jobs becoming redundant.
[Angus Millar] There are plenty of crafts businesses. Lots of people are making crafts in their houses. They are doing things like pottery, taking pictures, painting and things like that, but most of them are part-time. But Martin is different as he is full-time.
[Màrtainn English] That’s the propeller from a 1944 spitfire.
[Donald Lamont – Reporter] The number of people requesting Martin’s objects is such that he has trouble keeping up with the orders, and they are not only from the public.
[Martin English] The best thing is people actually contact us now. The Titanic White Star Memories actually contacted us asking us to make them a special pen from the cured blocks and the engine blocks and we did a deal where we were allowed to keep the material that was left over and we get signed certificates.
[Donald Lamont – Reporter] From selling a pen, or two, two years ago, to this year, Martin sold more than two thousand pens made from amber, a mammoth tusk and a fallen star. Donald Lamont BBC An Là.
Gnothachas inntinneach ann an Gallaibh
(An interesting buiness in Galloway)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Plana ùr aig an taigh-tasgaidh Chille Mhàrtainn (06/01/2014)
[Iain MacIlleathain - Preseantair] Nise, bho chionn deich bliadhna, bha Taigh-tasgaidh Chille Mhàrtainn ann an Earra-Ghàidheal ann an cunnart dùnadh. Bha Cathair a’ bhaile Mhuinntir Dhail Riata aig Dunadd faisg air làimh aig aon àm ‘s a tha còrr air ochd ceud làrach eachdraidheil agus gu dearbh ro-eachdraidheil anns a’ ghleann. An-diugh, tha plana aig an taigh-tasgaidh luach sia gu leth millean not an togalach a th’ ann a leudachadh. Seo Andreas Wolff.
[Andreas Wolff –Neach-aithris] A’ dèanamh biadh Lochlannach, sin na bha fa-near do chlann-sgoile nuair a thadhail iad air Taigh-tasgaidh Chille Mhàrtainn ann am meadhan Earra-Ghàidheil. Saoil dè cho furasta ‘s a tha e a bhith nad Lochlannach?
[Clann] We cooked flatbread, we cooked stew, vegetable stew which had cooked green beans, carrots cut in quarters and leeks and lamb.
[Andreas Wolff –Neach-aithris] Bha na Lochlannaich na Cruinnich agus na Gàidheil uile a’ fuireach sa cheàrn seo de dh’Alba. ‘S cinnteach nach robh an seòrsa bìdh blasta seo aca ro thric.
[Andreas Wolff –Neach-aithris] Tha daoine air a bhith a’ fuireach anns a’ ghleann seo fad mhìltean de bhliadhnaichean agus dh'fhàg iad còrr is ochd-ceud làrach eachdraidheil agus ro-eachdraidheil, a’ fàgail gur e seo aon dha na h-àiteachan as cudromaiche ann an eachdraidh na h-Alba.
[Cairistìona Litster] Tha mòran seann chlachan anns a’ ghleann seo. Tha sinn faisg air Dunadd far an robh na seann rìghrean air an crùineadh agus thàinig Calum Cille gus an àite seo.
[Andreas Wolff –Neach-aithris] Deich bliadhna air ais, bha Taigh-tasgaidh Chille Mhàrtainn ann an cunnart dùnadh. Ach a-nise, tha stuth gu leòr aca ri thaisbeanadh bho air feadh Earra-Ghàidheil.
[Dtr Sharon Wbb ] I quite often joke that I have to share my office with eighteen other people and I’m the only one who’s alive in there, because we have developed these huge collections of material, including human skeletal material that we have run out of spaces to put them, essentially. Collection storage’s full and we also have some really important artefacts that we would like to be able to show people
[Andreas Wolff –Neach-aithris] Tha an seòmar-clas cuideachd air fàs ro bheag. Le sin, tha planaichean luach sia gu leth millean not aca a-nise gus leudachadh a thoirt air an togalach.
[Clann] As a homework challenge we had four weeks to make our own Viking costume. And if you were a Viking warrior, you had to make, like a helmet, a shield and a sword or an axe. And you weren’t to go out and buy stuff just for the costume.
[Andreas Wolff –Neach-aithris] ‘S e togalach ìosal a bhios ann agus tha e coltach gum bi e bàidheil dhan àrainneachd. Chuir iad iarrtas dhan Chrannchur Nàiseanta agus tha iad an dòchas gum bi an togalach ùr deiseil ann an dà mhìle agus a h-ochd-deug. Andreas Wolff, BBC An Là, Cille Mhàrtainn.
A new plan for the Kilmartin Museum
[Iain MacLean - Presenter] Now about ten years ago, The Kilmartin Museum in Argyle was in danger of closing. The throne of the people of Dalriata at Dunadd was close at one time and there is more than eight hundred historic and indeed prehistoric sites in the glen. Today the museum has a plan worth six and a half million pounds to extend the building. Here’s Andreas Wolff.
[Andreas Wolff – Reporter] Making Viking food, this was undertaken by school children when they visited Kilmartin Museum in the middle of Argyll. How easy is it to be a Viking?
[Children] We cooked flatbread, we cooked stew, vegetable stew which had cooked green beans, carrots cut in quarters and leeks and lamb.
[Andreas Wolff – Reporter] The Vikings, the Picts and the Gaels all live in this corner of Scotland. It’s a certainty that they did not have this type of tasty food to often.
[Andreas Wolff – Reporter] People have lived in this glen for thousands of years and they left more than eight hundred historic and prehistoric sites, meaning that this is one of the most important places in Scotland’s history.
[Christina Litster] There are many old stones in this glen. We are close to Dunadd where they old kings were crowned and St Columba came here.
[Andreas Wolff – Reporter] Ten years ago the Kilmartin Museum was in danger of closing. But now, they have enough items to exhibit from all over Argyll.
[Dr Sharon Webb ] I quite often joke that I have to share my office with eighteen other people and I’m the only one who’s alive in there, because we have developed these huge collections of material, including human skeletal material that we have run out of spaces to put them, essentially. Collection storage’s full and we also have some really important artefacts that we would like to be able to show people
[Andreas Wolff – Reporter] The classroom is far too small. With that, the plans are worth six and a half million pounds now to expand the building.
[Children] As a homework challenge we had four weeks to make our own Viking costume. And if you were a Viking warrior, you had to make, like a helmet, a shield and a sword or an axe. And you weren’t to go out and buy stuff just for the costume.
[Andreas Wolff – Reporter] It’ll be a low building and it would appear that it will be environment-friendly. They put in a request to the National Lottery and we hope that the new building in 2018. Andreas Wolff, BBC An Là, Kilmartin.
Plana ùr aig an taigh-tasgaidh Chille Mhàrtainn
(A new plan for the Kilmartin Museum)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Published: 22 Mar 2016
Bu chòir dhuibh a bhith mothachail gu bheil sinn air na cinn-latha atharrachadh airson foirmean agus earrainnean ainmichte Mòd Nàiseanta Rìoghail na bliadhna seo.
Ma tha sibh a’ cuir foirmean thugainn sa’ PHOST, feumar seo a dhèanamh ro 31 Cèitean 2016. Ma thig foirmean thugainn tron phost as dèidh an ceann-latha seo, CHA TÈID GABHAIL RIUTHA.
Ma tha sibh a’ cuir bh’ ur pìosan fèin-thaghte thugainn tron PHOST, feumar seo a chur thugainn ro 31 Cèitean 2016 cuideachd.
Tha ceann-latha ùr ann airson duine sam bith a tha airson cuir a-steach airson farpaisean air-loidhne. Bidh agaibh gu 30 Ògmhios 2016 airson cuir a-steach airson farpaisean tron làrach-lìn. ‘S e seo an ceann-latha airson pìosan fèin-thaghte a chur a-steach air-loidhne cuideachd.
CHA GHABH sinn foirmean no pìosan fèin-thaghte tro post-dealain idir.
Feuch nach fhàg sibh seo chun a’ mhionaid mu dheireadh, gun fhios nach bidh duilgheadasan sam bith agaibh.
Mar a bhios sibh mothachail, tha sinn air a bhith ag obair air an siostam air-lòidhne againn thairis air an dà bhliadhna a chaidh seachad agus tha sinn an dòchas gun cleachd a’ mhòr-chuid de na farpaisich an goireas seo. Leis gu bheil mìos a bharrachd
aig farpaisich ri cuir a-steach airson farpaisean air-loidhne, tha sinn an dòchas gun toir seo air barrachd an siostam seo a chleachdadh. Ma bhios cuideachadh sam bith a dhìth oirbh leis, cuiribh fios thugainn aig àm sam bith.
CINN-LATHA
Tron phost – 31 Cèitean 2016
Pìosan fèin-thaghte tron phost – 31 Cèitean 2016
Air-loidhne – 30 Ògmhios 2016
Pìosan fèin-thaghte air-loidhne – 30 Ògmhios 2016
Leis gum bidh feadhainn de na sgoiltean a’ dùnadh airson saor-làithean na Sàmhraidh ro cheann-latha an t-Ògmhios, dèanaibh cinnteach gun cuir sibh àireamh-fòn air na foirmean agaibh far am faigh sinn grèim oirbh thairis air na saor-làithean. Ma bhios duilgheadasan sam bith ann agus mur a bidh dòigh againn faighinn grèim oirbh, dh’ fhaodadh seo buaidh a thoirt air an àite agaibh san fharpais.
Feuch gun cuir sibh an fhiosrachadh cudthromach seo air adhart gu farpaisich, tidsearan, Rùnairean sam bith agus mar sin air adhart a bhios a’ dèiligeadh ris na foirmean agaibh.« Back to Mod News List


text:
- TIOTAL
- Eaglais Paraiste Ros Cuithne, Inbhir Ghòrdain
- EXTERNAL ID
- QZP40_CARD_5656
- ÀITE
- Inbhir Ghòrdain
- SIORRACHD/PARRAIST
- ROS: Ros Cuithne
- LINN
- 1930an; 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37282
- KEYWORDS
- cairtean-puist
eaglaisean
rèilichean
Clann Rothach
taighean-adhlacaidh
cladhan
Air a' chairt-phuist seo chithear Eaglais Paraiste Ros Cuithne.
Tha an eaglais air a faicinn tro bhogha aon de na drochaidean a tha a' giùlan loidhne Rèile Inbhir Nis agus Siorrachd Rois a dh'fhosgail ann an 1863.
Chaidh an eaglais a thogail ann an 1830-32 le Seumas Mac a' Ghobhainn air làrach eaglais na bu thràithe agus cladh anns an robh taigh-adhlacaidh an teaghlaich Rothaich à Baile Ùr an t-Slèibh c1664
Chaidh an eaglais a chàradh agus atharrachadh le Anndra Maitland ann an 1853. Chan eilear ga cleachdadh tuilleadh 's tha i feumach air a càradh ach tha an cladh timcheall oirre fhathast ga chleachdadh


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
Ialtag
Bha deasbad a’ dol air aghaidh air mar a bu chòir dhuinn a glacadh, agus bha uidheamachd de gach seòrsa air a h-uile làr den togalach — lìon iasgaich, miotagan, is bogsaichean-bhròg — airson sin a dhèanamh. Dh’fhaodadh gun robh an ialtag ag iarraidh beagan brosnachaidh a thoirt dhuinn gus dàn a sgrìobhadh mu deidhinn.’S e ainmhidh iongantach a th’ innte gun teagamh sam bith.
Tha iomadach ainm eadar-dhealaichte oirre anns gach ceàrnadh den dùthaich. Chì sibh ann am Faclan bhon t-Sluagh gur e dialtag a theirte rithe ann an Siorrachd Rois, Muile agus Ratharsair.’S e ealtag a theirte rithe ann an Ìle. Tha ainmearan fillte ann cuideachd, mar eisimpleir dealtag anmoch, ann am Bàideanach. ’S ealtag-leathraich a theirte rithe ann an Arainn. Agus ann am Faclair Dwelly, gheibhear iall-theannaidh. Nuair a chì sibh i a’ sgèith, bidh sibh a’ tuigsinn cò às a thàinig am beachd sin.
Tha fios againn mar-thà air an adhbhar gu robh i a-staigh againn san togalach sin. Ann an Collection of Gaelic Proverbs and Familiar Phrases, tha an seanfhacal ag innse dhuinn:
“Thàinig ialtag a steach, bidh frasan a mach air ball.”
Bha an ceart gliocas ri leughadh ann am Mac-Talla (Leabhar 11), agus ’s i còmhla ri gach ainmhidh an-fhoiseil mus tig an t-uisge:
“…ma chi sinn an ialtag a’ tighinn a-stigh…na mucan a ruith le cònlaich na’m beul; an sprèidh ag imlich an casan toisich… chluinnear na luchaidh ri ùpraid àraid na’m frògaibh, faodaidh sùil a bhi againn ris an uisge.”
Cha robh Rob Donn cho fialaidh ris an ialtaig nuair a rinn e iomradh oirre na chuid bàrdachd:
“…’s ni e màgaran ìosal, ’S nach eun e ’s nach luchag, Ni e trusdair do dh’ ialtag.”
Chan eil dùil agam gum bi daoine a’ moladh na h-ialtaig san fharsaingeachd, bhon a tha ceangal aice ri àiteachan dorcha, agus cha bhi comhachag a’ bhròin fada as a dèidh mus tig frasan.
Tha mi fhìn den bheachd gu bheil i brèagha, agus bidh i a’ dèanamh obair mhath ann a bhith ’g ithe nam meanbh-chuileagan. Fàilt’ ort, ialtag bheag!
Cuimhnichibh fios a chur thugainn air Facebook, Twitter neo gu h-ìosal leis na beachdan agaibh.
Chan eil beachdan rim faotainn airson a’ phuist seo
Na puist mu dheireadh
18 Am Faoilleach 2018
An t-seachdain seo ’s mi a’ cumail orm le faclan mu dheidhinn beathaichean agus a’ sgrìobhadh mu dheidhinn fèidh.
11mh am Faoilleach 2018
Gach madainn bidh mise a’ coiseachd air a’ phàirc a’ faicinn tuilleadh na seachdar pioghaidean air na raointean agus bràigheachan agus tha seo a’ cur nam cuimhne rann a dh’ionnsaich mi bho Àdhamh Ó Broin aig ceann-seachdaine Gàidhlig Earra-Ghàidheil ann an Achadh an Droighinn.
4 Faoilleach 2018
Sgrìobh mi sa bhrath-bhloga a bh’ agam air 9 Màrt an-uiridh mu phròiseact nam bileag an seo aig DASG.
Diardaoin 28mh den Dùbhlachd
’S e seachdain na Nollaig a th’ ann, Nollaig chridheil dhuibh uileadh!


text:
Citylinking – smart thinking! Turas stèisean Inbhir Garadh 1 #Gàidhlig
Nuair a tha mi a’ dol air tursan gu rathaidean-iarainn glèidhte, bidh mi daonnan a’ dol ann air còmhdhal phoblach. Tha mi ag iarraidh a bhith uaine agus is fhèarr leam cothrom a bhith agam leughadh fhad’s a tha mi a’ siubhal ann, gu h-àraid nuair a tha an t-slige fada. A bharrachd air ...
Air fhoillseachadh le: Trèanaichean, tramaichean is tràilidhean - DiarDaoin, 26 dhen Chèitean, 2016
- Seann-naidheachdan
- Cuir bhòt! Rathad-iarainn Inbhir Garadh is Cille Chuimein a-rithist #gàidhlig
Bidh mi a’ dol air turas gu Inbhir Garadh san Lùnastal gus faicinn na tha air fhàgail de Rathad-iarainn Inbhir Garadh is Cille Chuimein (1903-1946) Tha mi air mapa beag a ...Trèanaichean, tramaichean is tràilidhean - DiarDaoin, 2 dhen Ògmhios, 2016
- Cuir bhòt! Citylinking – smart thinking! Turas gu stèisean Inbhir Gàraidh 1 #Gàidhlig
Nuair a tha mi a’ dol air tursan gu rathaidean-iarainn glèidhte, bidh mi daonnan a’ dol ann air còmhdhal phoblach. Tha mi ag iarraidh a bhith uaine agus is fhèarr leam ...Trèanaichean, tramaichean is tràilidhean - DiarDaoin, 26 dhen Chèitean, 2016
- Cuir bhòt! Ais-èirigh rèile ann an Inbhir Garadh #gàidhlig
Bha pìos agam san Albannach, 21/02/14 mu ais-èirigh Rathad-iarainn Inbhir Garadh is Chille Chuimein “an rathad-iarainn nach bu chòir a bhith air a togail”. Chithear n ...Trèanaichean, tramaichean is tràilidhean - DiDòmhnaich, 22 dhen Ghearran, 2015
- Cuir bhòt! Gilleasbuig looks forward to 2014
Fàisneachd 'Illeasbuig, am fiosaiche, airson na bliadhna Gàidhlig a tha romhainn Ann an 2014: A man in a smart suit will present an award to another man in a smart suit, ...Gilleasbuig Aotrom - DihAoine, 10 dhen Fhaoilleach, 2014
- Cuir bhòt! Air ais ann an Gallaibh na Gàidhlig #gaidhlig #gaelic
Chòrd an turas agam gu Gallaibh an-uiridh rium cho mòr is gu bheil mi a’ dol ann a-rithist aig deireadh na seachdain. Tha mi gu bhith a’ dol air turas latha gu Inbhir ...Trèanaichean, tramaichean is tràilidhean - DiarDaoin, 29 dhen Mhàrt, 2012


text:
World's first Gaelic Wikipedian appointed
The Gaelic language is to be promoted through one of the world's most popular websites thanks to a new role based at the National Library of Scotland.
Dr Susan Ross, who learned Gaelic as a teenager and has since gained a doctorate in Gaelic studies, has been appointed the world's first Gaelic Wikipedian. The year-long post will see her working with the Gaelic community across Scotland to improve and create resources on Uicipeid, the Scottish Gaelic Wikipedia.
Wikipedia is the world's most popular online encyclopaedia of which Uicipeid forms one part. It has been in existence since 2004 and currently has more than 14,000 pages of information in Gaelic. Dr Ross will work with the existing community of users to identify priorities for development and encourage new users to begin contributing.
Over the coming year Dr Ross will collaborate with Gaelic speakers, community groups and organisations to improve Uicipeid content by offering training and edit-a-thons. The work will also seek to promote use of the extensive Gaelic resources held by the National Library of Scotland, many of which can be accessed online.
Dr Ross, who has been contributing to Uicipeid since 2010, said: 'Contributing to Gaelic Wikipedia builds a 21st century information source where knowledge, in Gaelic, about both the Gaelic world and the wider world, can be stored and shared. It is a great opportunity for Gaelic speakers to exercise reading and writing skills in a creative, informal, collaborative environment and I'm excited about the possibilities to get more people involved.'
Gill Hamilton, Digital Access Manager for the National Library said: 'We were impressed by the number of high quality applications we received from Gaelic speakers to fill this role which demonstrates the importance in which it is held. Susan emerged as the best candidate and we look forward to working with her as she develops this exciting role.'
Daria Cybulska, Head of Programmes and Evaluation at Wikimedia UK said: 'Issues of diversity and equality are central to the Wikimedia UK's vision and we work to enable people from all ethnic and linguistic backgrounds living in the UK and beyond to enjoy increased access to their own heritage. This project will be crucial in addressing this focus, and we are really looking forward to supporting it.'
The initiative is a partnership between the National Library of Scotland and Wikimedia UK, the charity that supports and promotes the free online encyclopaedia. It is supported by grants from Bòrd na Gàidhlig, the agency responsible for promoting Gaelic language throughout Scotland and internationally, and Wikimedia UK.
The National Library has some of the best collections of Gaelic material anywhere in the world and has been working hard in recent years to make much of this material as available online. This material demonstrates the key role played by Gaelic in Scottish history and culture.
See also related news story
A' chiad Uicipeidiche Gàidhlig san t-saoghal air fhàstadh
Thèid a' Ghàidhlig a chur air adhart tro tè de na làraichean-lìn as mòr-chòrdte san t-saoghal mar thoradh air dreuchd ùr stèidhichte ann an Leabharlann Nàiseanta na h-Alba.
Thathar air an Dr Susan Ross fhastadh mar a' chiad uicipeidiche na Gàidhlig riamh. Thòisich Susan ris a' Ghàidhlig ionnsachadh nuair a bha i na deugaire agus tha i air dotaireachd ann an eòlas na Gàidhlig a choisinn bhon uair sin. Mar phàirt den dreuchd seo a mhaireas bliadhna, bidh i ag obair leis a' choimhearsnachd Ghàidhlig air feadh na h-Alba gus goireasan a chruthachadh is a leasachadh air Uicipeid, an Wikipedia tro mheadhan na Gàidhlig.
'S e Wikipedia an encyclopaedia air loidhne as mòr-chòrdte san t-saoghal agus tha Uicipeid na phàirt dheth. Chaidh a stèidheachadh ann an 2004 agus tha còrr is 14,000 duilleagan fiosrachaidh anns a' Ghàidhlig aig an àm seo. Bidh an Dr Ross ag obair le daoine a tha a' cleachdadh Uicipeid mar-thà gus prìomhachasan leasachaidh a chomharrachadh agus gus luchd-cleachdaidh ùra a bhrosnachadh a tha airson cur ris an làraich.
Thairis air a' bhliadhna ri tighinn, bidh an Dr Ross a' co-obrachadh le luchd-labhairt Gàidhlig, buidhnean coimhearsnachd is comainn eile gus an t-susbaint air Uicipeid a leasachadh tro bhith toirt seachad trèanadh agus bùithean-obrach. Bidh e cuideachd mar amas don obair seo a bhith a' brosnachadh barrachd cleachdadh de na goireasan farsaing a th' aig Leabharlann Nàiseanta na h-Alba ann an Gàidhlig. Tha tòrr de na goireasan seo rim faighinn air loidhne.
Thuirt an Dr Ross, a tha air a bhith sgrìobhadh air Uicipeid bho 2010: 'Le bhith a' cur ri Wikipedia sa Ghàidhlig, tha sinn a' togail tobar fiosrachaidh far an gabh eòlas, an dà chuid mu shaoghal na Gàidhlig agus mun t-saoghal mhòr, a stòradh is a cho-roinn anns a' Ghàidhlig. 'S e deagh chothrom a tha seo airson luchd-labhairt na Gàidhlig na sgilean leughaidh is sgrìobhaidh aca a chleachdadh ann an àrainneachd chruthachail, neo-fhoirmeil, cho-obrachail agus tha mi air mo dhòigh glan mu na cothroman a th' ann gus barrachd dhaoine a thoirt a-steach dhan chùis.'
Thuirt Gill Hamilton, Manaidsear Ruigsinneachd Dhigiteach aig an Leabharlann Nàiseanta: 'Bha sinn air leth toilichte leis an uiread de thagraidhean fìor mhath a fhuair sinn bho luchd na Gàidhlig agus a bha ag iarraidh an obair seo a dhèanamh agus tha seo a' sealltainn cho cudromach sa tha daoine a' faicinn na dreuchd seo.' B' e Susan an tagraiche a b' fheàrr agus tha sinn a' dèanamh fiughair ri bhith ag obrachadh còmhla rithe agus i a' leasachadh na h-obrach inntinnich seo.'
Thuirt Daria Cybulska, Ceannard Phrògraman agus Measaidh aig Wikiimedia UK: 'Tha cùisean co-ionnanachd agus iomadachd aig cridhe lèirsinn Wikimedia UK agus tha sinn ag obair gus am bi cothrom nas fheàrr aig daoine às a h-uile cinneadh agus leis a h-uile cànain anns an RA, agus nas fhaide air falbh, air an dualchas aca fhèin. Bidh am pròiseact seo a' cur gu mòr ris an fhòcas seo, agus tha sinn a' dèanamh fiughair ri bhith cumail taic ris.'
Tha an iomairt seo na com-pàirteachas eadar Leabharlann Nàiseanta na h-Alba agus Wikimedia UK, a' charthannas a bhios a' cumail taic ri, agus a' brosnachadh na h-encyclopaedia air loidhne an-asgaidh Wikipedia. Tha i a' faighinn taic tro thabhartasan bho Bhòrd na Gàidhlig, a' bhuidhinn a tha an urra ri brosnachadh na Gàidhlig air feadh na h-Alba agus gu h-eadar-nàiseanta, agus bho Wikimedia UK.
Tha cuid de na cruinneachaidhean de stuthan Gàidhlig as fheàrr san t-saoghal aig an Leabharlann Nàiseanta agus tha i air a bhith ag obair gu cruaidh sna beagan bhliadhnaichean mu dheireadh gus dèanamh cinnteach gum bi tòrr den stuth seo ri fhaighinn air loidhne. Tha na cruinneachaidhean seo a' sealltainn cho fìor chudromach sa tha a' Ghàidhlig ann an eachdraidh is cultar na h-Alba.
30 January 2017


text: Item is do cuisibh na h-eslainti so, teinnes do beith a ninad ele isin corp .i. mar ata teinnes breithi, & na fola mista, & clocha na narand, & ledurtach & gontach & daorgalar; oir in trath diansgailis an t-adbur, & curtur neithi diansgailteca riu sin, cnaiigh blodh don adbur & seimighi blodh ele, & comgluaisidh; & in trath nach legar don teinnes beith isin inadh sin, teid se cum an inaid foluimh is nesa dib do .i. teit se cum na n-alt. Item is cuis don rema ac siled anuas, & drochmainer laighi do gnathugad .i. blod co isil de, & blod ele co h-ard, & laighi a n-inadh ro cruaidh.


text:
Deasbad mu thairgse nan aiseagan
Thèid iarraidh air buill na Pàrlamaid Albannaich Diciadain seirbheisean aiseig a' Chosta an Iar a chumail san roinn phoblaich.
Bidh an t-aonadh RMT agus luchd-obrach nan aiseagan a' coiteachadh bhall na Pàrlamaid agus pròiseas tairgse nan aiseagan ga dheasbad feasgar.
Tha na Làbaraich a' cur air adhart moladh gun cuir ministearan an Riaghaltais stad air a' phròiseas tairgse, agus iad ag ràdh gu bheil am pròiseas cosgail, 's gu bheil e ag adhbharachadh troimhe-chèile.
Tha iad cuideachd ag ràdh gu bheil am pròiseas nas bàidheil ris an roinn phrìobhaidich.
Canaidh riochdairean an RMT gu bheil earrainn mhòr de shluagh na h-Alba a tha gu tur an aghaidh seirbheisean aiseig a bhith gan cur dhan roinn phrìobhaidich.
Tha Riaghaltas na h-Alba ag ràdh ge-tà, gu bheil oidhirpean nan Làbarach gun chùram, 's gu bheil iad a' feuchainn ri dragh a chur air daoine mu dheidhinn a' phròiseas.
Tha an Riaghaltas cuideachd ag ràdh gun robh aig na Làbaraich ris an dearbh phròiseas a leantainn nuair a bha iad fhèin san Riaghaltas.
Thuirt an Riaghaltas gu bheil iad a' cur fàilte air an deasbad gus sealltainn gu bheil iad a' cur taic ri seirbheisean aiseig, agus gu bheil am pròiseas tairgse fosgailte, cothromach agus soilleir.


text:
Taic do dh'Inbhir Nis
Dh'fhaodadh suas ri £500m a bhith air a chur ri leasachadh ann an Inbhir Nis thairis air còig bliadhna mar phàirt de stòras airson cathair-bhailtean na h-Alba.
Bhiodh e mar phàirt de phlanaichean luchd £6bn aig Caidreachas Chathair-bhailtean na h-Alba, a tha a' gabhail a-steach Riaghaltas na h-Alba agus na seachd cathair-bhailtean a th' anns an dùthaich.
Coinnichidh riochdairean an ath-mhìos aig fòram de Chomhairle Leasachaidh is Ghnìomhachais na h-Alba airson bruidhinn mun t-slighe air adhart.
Thuirt an ceannard dealbhachaidh aig Comhairle na Gàidhealtachd, Stuart Black, gun robh na planaichean adhartach ach gun gabh an coilionadh.


text:
Coilltean ùra air talamh croite
Tha Urras Choilltean na h-Alba agus Coimisean na Coilltearachd ag amas air 500 heactair de choilltean ùra a chur air talamh croite ron bhliadhna 2020.
Bidh iad, còmhla ri buidhnean coimhearsnachd, a' brosnachadh chroitearan a dhol an sàs agus tha iad a' tabhann comhairle agus taic an asgaidh mar phàirt den sgeama a chaidh a chur air bhonn Diluain.
"Tha dà sheòrsa cuideachaidh ann," thuirt Ruairidh Francis aig Urras nan Coilltean.
"Sa chiad àite 's urrainn dhuinn comhairle a thoirt. 'S urrainn dhuinn tighinn dhan chroit agus a dheasbad càite am b' urrainn croitearan craobhan a chur; dè seòrsa chraobhan 's dòcha; dè na buannachdan a thigeadh bho na craobhan; na cosgaisean agus na grantaichean a tha ri fhaighinn.
Targaid reusanta
"Agus an uair sin, ma tha an croitear ag iarraidh gluasad air adhart, 's urrainn dhuinn na foirmichean a lìonadh airson na grantaichean fhaighinn.
"Air a' cheann thall, feumaidh an croitear na craobhan a chur, no cuideigin a phàigheadh sin a dhèanamh.
"Ach 's urrainn dhuinn mòran a dhèanamh airson cuideachadh," thuirt e.
Tha an t-Urras an dùil gun gabh an targaid aca coileanadh air talamh croite.
"Mar bhuidhinn charthannais tha sinne ag iarraidh an uiread choilltean 's a ghabhas a chruthachadh," thuirt Mgr Francis.
"Ach tha sinne a' smaoineachadh gu bheil 500 heactair na thargaid reusanta.
"Ma tha na h-oifigearan againn trang, ma tha iad soirbheachail, bu chòir dhaibh 500 heactair de choilltean a chruthachadh - no cuideachadh ann a bhith gan cruthachadh sa chòig bliadhna ri thighinn," thuirt e.
Tha a' bhuidheann ga dhèanamh soilleir nach fhreagair a h-uile croit air craobhan - no craobhan air a h-uile croit. Tha suidheachadh na talmhainn, seòrsa na talmhainn agus eile, a' toirt buaidh air sin.
Oifigearan
"Ma tha mòine, 's dòcha, mòine dhomhain, cha bu chòir dhut - agus chan urrainn dhut, dha-rìribh - craobhan a chur," thuirt Mgr Francis.
"Ach tha croitear sam bith ag iarraidh an cuid talmhainn a chleachdadh cho èifeachdach 's a ghabhas, agus gu math tric bidh àiteachan ann nach eil freagarrach idir airson ionaltraidh, no airson glasraich fhàs.
"'S dòcha àiteachan beaga far a bheil caoraich a' dol an sàs sa pholl.
"Ann an àiteachan mar sin 's urrainn craobhan agus coilltean ùra mòran a dhèanamh airson rudan ùra a dhèanamh airson a' chroiteir," thuirt e.
Tha dùil gun tèid oifigear leasachaidh airson na sgeama seo fhastadh anns na h-Eileanan an iar ro dheireadh na bliadhna, agus tha planaichean ann airson oifigearan ann an Loch Abar agus Earra-Ghàidheal cuideachd.
"Tha sinn an dòchas gum bi na h-oifigearan sin trang, gum bi iad a' dol a-mach 's a' fàs eòlach air na croitearan, 's gan cuideachadh le coilltean a chruthachadh," thuirt Mgr Francis.
"Agus tha sinn an dòchas gum bi aon chroitear 's dòcha a' faicinn dè tha na nàbaidhean aca a' dèanamh agus a' smaoineachadh "'s dòcha gum b' urrainn dhomhsa rudeigin coltach a dhèanamh".
"Tha sinn an dòchas, às dèidh còig bliadhna, gum bi na h-oifigearan sin air diofar mòr a dhèanamh," thuirt e.


text:
Naidheachdan 11:00m
31 An t-Iuchar 2012 Ùraichte aig Ùraichte aig
Cosnaidhean Ùra
Tha a' chompanaidh BiFab, gus suas ri 350 cosnadh ùr a chruthachadh ro dheireadh na bliadhna. Tha iad air dà chùmhnant fhaighinn airson clàr-ola. Tha dùil gur ann aig prìomh ghàradh na companaidh ann am Fìobha a bhios a' mhòr-chuid de na cosnaidhean, ach cuideachd gum bi obraichean ùra ann an Gàrradh Àranais ann an Leòdhas.
Na Geamaichean Oilimpigeach
Tha connspaid dhrogaichean air èirigh aig na Geamaichean Oilimpiceach. Tha Ye Shiwen, tè-shnàmh Shìonach - a tha 16 bliadhna de dh'aois agus a th' air bonn òr a bhuananchadh aig na Geamaichean, air a dhol às àicheadh drogaichean a ghabhail. Chaidh i corr air aon diog nas luaithe na an uair chlàrichte riamh airson medley nan 400 meatar. Bhruidhinn i a-mach an dèidh coidse Aimeireaganach a ràdh gun robh na rinn i amharrasach.
Siria
Thuirt Àrd-Rùnaire an UN, Ban Ki Moon, gun robh dragh mòr air mu dheidhinn sabaid ann an Aleppo, an dàrna baile as motha ann an Siria. Tha feachdan an Riaghaltais a' feuchainn ri sgìrean air a bheil smachd aig na reubaldaich a ghabhail air ais. Tha luchd-iomairt ag ràdh gu bheil feachdan an Riaghaltais air a bhith a' cleachdadh heileacoptairean armaichte anns a' bhaile - far a bheil iad ag ràdh gun do chaill co-dhiù 25 duine am beatha. Tha mìltean air an dùthaich fhàgail agus air cobhair iarraidh anns an Tuirc.
Fear a Dhìth
Tha Poilis Chanada a' coimhead ann an abhainn airson fireannach 50 bliadhna de dh'aois bho Shiorrachd Dhun Bhreatainn. Thathas den bheachd gun deach a bhàthadh an dèidh tubaist air an abhainn. Chaidh cuirp dithis eile a thoirt às an abhainn mar thà.
Mohammed Al Fayed
Tha dùil ris an fhear-ghnothaich Mohammed Al Fayed aig rannsachadh poblach mu phlana connspaideach airson losgadair sgudail a thogail ann an Inbhir Ghòrdain. Tha an làrach faisg air an oighreachd aige aig Baile nan Gobhannan. Tha a' chompanaidh Combined Heat and Gas, a tha air cùl a' phròiseict, ag ràdh gun cuidich an losgadair leis nach tèid uidhir de sgudail a chur fon talamh, agus gun deadh cumhachd a chruthachadh às. Ach tha draghan mòra air nochdadh bhon phobail mun bhuaidh a bheir toit an losgadair air an cuid slàinte.


text:
Naidheachdan 11:00m
10 An Lùnasdal 2015 Ùraichte aig Ùraichte aig
Fear fo lannsa às dèidh aimhreit ann am Ferguson
Tha obair lannsa ga dheànamh air fireannach air an deach losgadh le na poilis ann am Ferguson, Missouri, anns na Stàitean Aonaichte, fhad 's a bha caismeachd a' dol a' comharrachadh bliadhna bho chaidh an deugaire dubh Mìcheal Brown a mharbhadh le oifgear poileas geal. Tha e air aithris gu bheil an duine air an deach losgadh ann an cunnart a bheatha.
Casaidean ann an cùis làraidhsgudail Ghlaschu?
Tha dùil ri soillearachadh bho Oifis a' Chrùin an-diugh air am b'urrain casaid eucoir sam bith a thogail an aghaidh an duine a bha a' draibheadh làraidh sgudail a mharbh grunn dhaoine ann an Glaschu san Dùbhlachd an uiridh. Ged a chaidh innse dha Harry Clarke roimhe nach biodh casaid air a thogail na aghaidh, tha teaghlach tè a bhàsaich san tubaist ag iarraidh gun atharraich sin. Tha eòlaichean lagha air innse dhan BhBC, ged tha, nach eil mòran a ghabhadh dèanamh airson co-dhùnadh Oifis a' Chrùin atharrachadh.
An Riaghaltas gu bhi "trom" mu luchd-obrach mhì-laghail
Thuirt Ministear ann an Oifis na Dùthcha gun dèilig an Riaghaltas gu trom ri companaidhean a bhios a' toirt obair do dhaoine aig nach eil cead a bhi ag obair ann am Breatainn. Thuirt James Brokenshire gum bi companaidhean togail, dachaighean cùram agus companaidhean glanaidh uile fon phrosbaig agus Riaghaltas na Rìoghachd Aonaichte a' feuchainn ris an àireamh dhaoine a thig gu Breatainn gun chead a lùghdachadh.
Càin ga chur air Network Rail
Chaidh càin dà mhillean not air Network Rail le riaghladair na rèile, mar thoradh air treànaichean a bh'air dheireadh neo a chaidh a chur dheth eadar dà mhìle 's a ceithir deug agus còig deug. Fhuair sgrùdadh gu robh cuid de sheirbhisean fo na h-ìrean a bhiomaid a' sùileachadh. Tha aig a' chompanaidh ris a' chàin a phàigheadh do roinn an ionmhais aig an Riaghaltas neo a chleachdadh airson piseach a thoirt air an t-seirbheis a thathas a' tabhan do luchd-cleachdaidh.
Còmhraidhean èiginneach mu phrìs a' bhainne
Bidh Aonadh nan Tuathannach ann an Alba am-measg ceithir aonaidhean tuathannach a bhios an-sàs ann an còmhraidhean èiginneach air prìs a' bhainne an-diugh. Tha seo a' tighinn agus iomairtean air a bhith ann an Alba agus air feadh na Rìoghachd Aonaichte le tuathanaich a' gearrain mun phrìs a thathas a' faighinn air a' bhainne aca. Tha cuid a' dèanamh call cho mòr ri deich sgillin airson gach liotar.
Sgoil Ghàidhlig Phort Rìgh na "chaitheamh airgid"
Se 'caitheamh-airgid' a th'ann am planaichean sgoil Ghàidhlig ùr a thogail ann am Port Rìgh. Sin beachd fear a bha roimhe na chathraiche air comataidh Gàidhlig Chomhairle nan Eilean Siar. Thuirt Ruairidh Moireach, a tha a' fuireach san Eilean Sgitheanach, gun robh còir aig Comhairle na Gàidhealtachd coimhead ri na planaichean as ùr, agus sgoiltean eile san Eilean Sgitheanach feumach air obair càraidh.


text:
- TIOTAL
- Taigh-seinnse Steinn, Bhatairnis
- EXTERNAL ID
- HC_PLANNING_02_031_0896
- ÀITE
- Steinn
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14421
- KEYWORDS
- taighean-òsta
gniomhachas an iasgaich
bailtean air am planadh
iasgach
Loch a' Bhàigh
Bidh iad ag ràdh gur e Taigh-seinnse Steinn an taigh-seinnse as aosta a th' air an Eilean Sgitheanach, ach 's ann a tha iomadh togalach air a chur ri chèile ann, agus chaidh e atharrachadh gu mòr thar nam bliadhnachan.
Bha dùil gum biodh Steinn air a dhèanamh ann am Baile Iasgaich air a phlanadh le Comunn Iasgaich Bhreatainn agus chaidh dealbhan mionaideach air a shon a dhèanamh le Tòmas Telford ann an 1790 anns an robh eaglais nuadh-chlasaigeach, taigh-sgoile, sreathan de thaighean agus fiù 's easan-spùtaidh. Cha tàinig am plana gu buil, mar thoradh air, ann am pàirt, eaconamaidh lag an Eilein, an droch ghnàth-shìde agus cho mì-chinnteach 's a bha na sgaothan sgadain. Chaidh dhà no trì de na togalaichean a thogail ach chan eil sa bhaile an-diugh ach sreath bhriste de thaighean a' leantainn na tràghad, nam measg an taigh-seinnse air a thogail le Dòmhnall MacIllEathain ann an 1800.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
An Aimsir le Anne Lundon (17/09/2013)
[Anne Lundon] Halò. Feasgar math dhuibh. Uill, ‘s e fìor mheasgachadh de fhrasan agus greisean de shoilleireachd a bha tro mhòran sgìrean an-diugh. A’ chuid as fheàrr dhen t-sìde mun ear. Agus a-nochd, bu chòir gur ann tioram a bhios i dhan mhòr-chuid, ach tha i, cuideachd, gu bhith fuar. Ma bheir sinn sùil an toiseach air an dealbh airson a-nochd, chì sinn na frasan a tha seo, fhathast mun cuairt mun chost an iar. Ach dhan chòrr, bu chòir gur ann tioram a bhios i agus greisean math dhe dh’ iarmailt shoilleir a’ tighinn troimhe mun chost an ear. Oiteagan gaoithe fhathast mun chuairt mun àrd a tuath agus mun chost an iar agus tha i gu bhith fuar dhan mhòr-cuid. Dh’fhaodadh i a dhol sìos gu trì no ceithir Celsius ann an cuid de sgìrean dùthchail.
[Anne Lundon] Sùil air adhart ma-thà gu a-màireach agus ‘s ann sgòthach a bhios i chiad char mun chost an iar agus na frasan a tha seo fhathast mun cuairt bho àm gu àm, ach mun chost an ear, greisean math de shoilleireachd agus de ghrèine agus ma bheir sinn sùil nas mionaidiche air na bhios a’ tachairt feasgar a-màireach mu cheithir uairean.
[Anne Lundon] Frasan fhathast a’ cumail smachd air cùisean tro na h-eileanan mu thuath. Oiteagan gaoithe cuideachd mun àrd a tuath agus taobh nan eilean siar. ‘S ann nas sgòthaiche a bhios i mun chost an iar agus na frasan a tha seo fhathast gu bhith mun chuairt feasgar a-màireach. Ach mar a ghluaiseas sinn gu deas agus gu taobh sear na dùthcha, greisean math de shoilleireachd agus de ghrèine a’ tighinn troimhe agus i gu bhith mu thrì-deug no ceithir-deug Celsius aig a’ char as fheàrr a-màireach.
[Anne Lundon] Sùil air adhart ma-thà son a’ chòrr dhen fheasgar agus gu ruige beul na h-oidhche, chan eil atharrachadh mòr a’ tighinn air cùisean. Na frasan a tha seo, a’ fàs nas mìne agus nas sgapte agus greisean math de shoilleireachd fhathast mun chost an ear.
[Anne Lundon] Sùil air adhart gu Diardaoin agus anns na h-uairean beaga, chì sinn an aghaidh a tha seo a’ tighinn dhan n-ionnsaigh, a’ toirt leis t-sìde car caochlaideachd agus fliuch, an t-uisge a tha seo gu bhith a’ gluasad tron dùthaich air Diardaoin.
[Anne Lundon] Ach feasgar, bu chòir gun tig piseach air cùisean. Mairidh i sgòthach dhan mhòr-cuid, ach bidh i nas tioraime feasgar Diardaoin. Tha i gu bhith mu thrì-deug, no ceithir-deug Celsius aig a’ char as àirde.
The weather with Anne Lundon
[Anne Lundon] Hello, good afternoon to you. Well, it was a true mix of showers and bright spells in many areas today. Much of the best weather was in the west. And tonight, it should be dry in general, but it is also going to be cold. If we cast an eye first on the map for tonight, we will see showers still in the east coast. Gusts of wind are still present in the North and in the East coast and it will be cold for many. It could go up to three or four Celsius in many rural areas.
[Anne Lundon] Looking ahead to tomorrow and it will be cloudy in the first thing in the East coast and these showers still around from time to time, but for the west coast, good bright spells of sunshine and if we cast an closer eye at what is happening tomorrow afternoon about four o’clock.
[Anne Lundon] Showers are still controlling things in the Northern Isles. Gusts of wind also about the North and the Western Isles. It’ll be cloudier about the West coast and these showers will still be around tomorrow afternoon. But is we move South and to the West side of the country, good bright spells and of sunshine come through, about thirteen or fourteen Celsius at best tomorrow.
[Anne Lundon] Looking ahead for the rest of the weekend and until the start of the night, there is no major change. These showers get finer and more scattered and there are good bright spells still on the west coast.
[Anne Lundon] A look ahead to Thursday and in the wee hours, we will see this front come towards us, bringing with it quite unsettled weather and wet. This rain will move through the country on Thursday. It will be about thirteen to fourteen Celsius at its peak.
An Aimsir le Anne Lundon
(The weather with Anne Lundon)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- HR 91 'Strathspey' a' paidhleatadh Àir. 30 'Dunvegan Castle' aig Àrd-chabhsair an Eilein Dhuibh, An Lùnastal 1912
- EXTERNAL ID
- PC_HRS_TRAINS_003_491
- ÀITE
- Blair Atholl
- DEIT
- 2 An Lùnastal 1912
- LINN
- 1910an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28489
- KEYWORDS
- locomotaibhean
trèanaichean
HR 91 'Strathspey' a' paidhleatadh Àir. 30 'Dunvegan Castle' aig Àrd-chabhsair an Eilein Dhuibh san Lùnastal 1912. 'S e Trèana Shònraichte Luchd-siubhail à Peairt a dh'Inbhir Nis a th' anns an t-seirbheis.
B' e ball de locomotaibhean luchd-siubhail 4-4-0 clas 'Strath' aig Rèile na Gàdhealtachd a chaidh a thogail le Neilson Reid & Co ann an Glaschu ann an 1892 a bh' ann an HR 91. Chaidh a h-ath-àireamhachadh trì turais le Rèile na Gàdhealtachd: gu 91A san Ògmhios 1918; gi 91 san t-Sultain 1919; agus gu 91A a-rithist san t-Samhain. Chaidh a toirt a-mach à seirbheis san Lùnastal 1923.


text:
E˛in-choille / Woodland birds
Tha coilltean uabhasach cudromach mar Órainnean do dh'e˛in ann an Alba, agus chan ann a-mhÓin air sgÓth nan sgýrean m˛ra a tha againn. Bidh na coilltean-daraich d¨thchasach a' cumail taic ri e˛in a tha a' gabhail a-steach eÓrr dhearg, riabhag-choille agus an ceileiriche-coille, agus anns na coilltean giuthais Albannach (feadhainn nÓdarra agus a chaidh a chur) tha a' chailleachag chýreach agus an capall-coille.
Nuair a chaidh gnŔithean annasach de chraobhan durcanach a chur air talamh Órd san dara leth dhen 20mh linn, dh'atharraich an cruth-týre gu tur. Thug seo buaidh mh˛r air e˛in, ach gu h-iongantach, tha m˛ran ghnŔithean rim faotainn sna h-Órainnean ¨ra seo. Faodaidh gnŔithean, as Óbhaist a bhith co-cheangailte ri coilltean sa bheil craobhan le duilleagan leathann agus talamh fosgailte, dŔanamh gu math aig gach ýre fÓis a tha ann an cuid dhe na h-Óitichean san deach craobhan durcanach a chur o chionn fhada. Mar eisimpleir, bidh an t-snÓthag, riabhagan-coille agusáan gocanáa' gintinn ann an Óitichean san do leagadh craobhan, agus gheibhear gealbhoinn-gÓraidh, deargain-seilich agus crýonagan-giuthais ann am bÓrr mus tig sgÓil-bhrat air. Bidh sme˛raich, loin-dubh, coilich-choille agus iomadh gnŔ eun-cobhartaich far a bheil craobhan nas sine. Cuideachd, tha gnŔithean co-cheangailte ri craobhan durcanach air an raon aca a leudachadh gu m˛r ann an Alba. Nam measg sin tha gealagan-buidhe, cam-ghoban, crýonagan-giuthais agus cailleachag cheann-dubh.
Capall-coille / Capercaillie
Seo fear de bheagan e˛in le ainm Beurla a thÓinig on GhÓidhlig. 'S e an t-eun eireachdail seo, le a phrýomh Órainn ann an coilltean de ghiuthas Albannach, an gnŔ as motha air an t-saoghal dhen choileach-fhraoich. Tha eachdraidh annasach air a bhith aige ann an Alba, agus tha e a-nis na thargaid aig riaghladh choilltean, a tha cuideachd a' gabhail a-steach tŔarmann an RSPB ann an Obar Neithich.
Cailleachag chýreach / Crested tit
'S ann ainneamh a bhios an t-eun aithnichte seo a' gluasad ro fhada bho choilltean giuthais Albannach, am prýomh Óite-fuirich aige. Bidh an fheadhainn bhoireann a' cladhach neadan ann an seann stocan giuthais. Chithear feadhainn ˛ga a-mach bho dheireadh a' ChŔitein, agus sa gheamhradh chithear iad glŔ thric c˛mhla ri e˛in-choille eile mar a' chrýonag-bhuidhe agus a' chailleachag cheann-gorm. Tha gnŔ s˛nraichte (no fo-ghnŔ) ann an Alba dhen chailleacheig chýrich, Parus cristatus scoticus. Tha gnŔithean eile dhiubh anns an Roinn E˛rpa.
EÓrr dhearg / Redstart
Seo eun cho aithnichte 's a bhios a' tadhal air na coilltean daraich as siar ann an Alba. Tha an t-eun dathach seo, a bhuineas do threubh nan uiseag, a' tilleadh Ó Afraga a h-uile earrach. Bidh iad a' sireadh thuill ann an craobhan le duilleagan leathann airson neadachadh annnta, ach gabhaidh iad cuideachd ri bogsaichean neadachaidh. Tadhail air Ionad TŔarmainn NÓdair NÓiseanta Thaighnis trÓth sa mhadainn deireadh an earraich no toiseach an t-samhraidh, agus ' iongantach mura faic thu an eÓrr-dhearg a' dýon a h-Óite le seinn bho mhullach nan craobhan daraich.
á
á


text:
- TIOTAL
- An Cidhe agus Loch Bhraoin, Ullapul.
- EXTERNAL ID
- ULMPH_2000_0663
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40411
- KEYWORDS
- Cidhe Ullapuil
cidheachan
Ullapuil
Loch Bhraoin
Comann Iasgach Bhreatainn
Chithear sa chàirt-phuist seo an cidhe agus Loch Bhraoin, Ullapul. Thogadh an dealbh a' coimhead sìos bho Lanag a' Chidhe. Thathas a' saoilsinn gun deach an togalach àrd, geal air làimh chlì an deilbh a thogail an 1789, agus b' e an Stòr Mòr a chanadh ris bho thùs. 'S e fear am measg iomadach thaighean-stòir a thogadh nuair a stèidhicheadh am baile le Comann Iasgach Bhreatainn. Tha pàirt air an taobh a-muigh, aig an t-snaim rathaid ri Sràid a' Chidhe, ris an cante Oisean an Stòir leis gum biodh muinntir an àite a' coinneachadh ann. Tha an togalach a-nis na bùth, 'Tha Captain's Cabin', a tha a' reic leabhraichean, obair-ciùird agus cuimhneachain
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text: Dala an bhiorchleasa, ní frith ag Uathaigh na ag Sgathaigh na ag Aoífe, né ag Abhlaigh, na ag bainrioghain Tíre an tsnechta, na ag Eisín Chinne, na ag ridere no ag bainridere ttá7 ttainich riamh foghluim an bhiorchleasa do dhenamh no go ttainig Cúchulainn, & do diubhracadh fo thri amhlaidh sin é, & 'na dhíaidh sin thainig luinne Conculainn risna bearrthoiridhe, & do ghabh armgaisge, & do ghab aga marbadh & aga miochóruighedh, gur bhean a gcinn díobh go huilidhe, gur chuir fur dhorsaibh an dúini íad fa cosaibh na sluagh & na sochaidhe ionnus go madh moíde a ngráin & a n-egla re cách é, & ro thuitedur na trí chaogad curadh cruadhchalma do bhí fá chomhair an doruis ag Sgáthaigh ris mur an gcétna.


text:
- TIOTAL
- An dòigh air deagh làmh-sgrìobhaidh a bhith agad
- EXTERNAL ID
- AB_HFM_SCHOOL_008
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Clare Maclean
- NEACH-FIOSRACHAIDH
- Am Baile
- AITHNEACHADH MAOINE
- 343
- KEYWORDS
- sgrìobhadh
sgoiltean
bòrd dubh
leasanan
teagasg
Stiùireadh airson leasan làmh-sgrìobhaidh ann an Sgoil a' Chnuic Bhàin. Tha na leanas air a' bhòrd:
'S e stòras prìseil a th' ann an deagh làmh.
*Bu chòir do litrichean a tha a' dol suas an loidhne àrd a bhualadh
*Bu chòir do litrichean a tha a' dol sìos an loidhne ìosal a bhualadh
*Cha bu chòir dhan pheann am pàipear fhàgail ann am meadhan facail
*Bu chòir dot a bhith air an cur os cionn gach i agus crois tro gach t an uair a tha an còrr dhen fhacal air a chriochnachadh
*Bu chòir dhut sgrìobhadh gu h-aotrom an uair a tha thu a' dol suas.
*Bu chòir dhut sgrìobhadh gu trom an uair a tha thu a' dol sìos.
*Thèid sgoilearan a dh'fhàgas pìnn ann an dubh a pheanasachadh!
B' e sgoil air a dèanamh le fiodh agus iarann liorcach a chaidh a thogail an toiseach ann am paraiste Cnoc Mhoire faisg air Inbhir Nis a bh' ann an Sgoil A' Chnuic Bhàin. Bha clasrùm, seòmar-cleòca, stòr tidsear agus taigh-beag ann an sgoiltean dhen t-seòrsa seo. Chaidh Sgoil A' Chnuic Bhàin ath-thogail aig Highland Folk Museum ann an Bail' Ùr an t-Slèibh ann an 1999 agus tha i air a bhith air a sgeadachadh gus a bhith coltach ri sgoil ann an 1937.


text:
Tiriodh
Tha eilean Thiriodh anns na h-Eileanan a-staigh, don iar-dheas air Eilean Cholla. Tha e suidhichte ann an Roinn Comhairle Earra-Ghaidheal agus Bhòid. 'S e eilean ìosal, torrach a th' ann agus a bharrachd air turasachd 's e croitearachd am beòshlaint as motha aig muinntir an eilein. Fhad 's a bha 770 duine a' fuireach ann an Tiriodh anns a' bhliadhna 2001, a rèir cunntas-sluaigh cha robh ach 653 duine a' fuireach anns an eilean ann an 2011.[1] Tha tòrr luchd-labhairt na Gàidhlig ann an Tiriodh (48.6% a-rèir Cunntas-sluaigh 2001), ceudachd àrd airson nan Eileanan a-Staigh.
'S e Sgairinis prìomh-bhaile Thiriodh. Bidh bataichean-aiseig a' seòladh a Sgairinis gu ruige Àirigh nan Gobhar air Colla agus an t-Òban air tìr-mòr Alba. Tha cuideachd port-adhair beag faisg air a' bhaile. A-measg bailtean eile an eilein tha Haoidhnis agus Sanndaig, le taighean-tasgaidh beaga 'san dà chuid.
Tha Tiriodh cliùiteach air sgath an Dùin Mhòir, borg bhon chiad linn RC ann am Bhalla,[2] Clach a' Choire, clach snaidhte àrsaidh agus airson eòin rubha Cheann a' Bhara. Thathar a' tighinn a Thiriodh cuideachd airson seòladh-clàir agus tha stèisean-rèadair air an eilean a tha a' cumail sùil air plèanaichean catharra.
Susbaint
Eachdraidh[deasaich | deasaich an tùs]
Ann an 1770, 's ann le ceithir tuathanaich deug a bha air talamh a thraoghadh airson arbhair agus ionaltraidh a bha dàrna leth an eilein. Seach a bhith a' cur air falbh crodh beò (a bhiodh tric claoidhte as dèidh an turais fhada don mhargaidh agus air nach fhaighte prìsean àrda), thòisich iad air cur air falbh feòil-mhairt shaillte ann am baraillean, air an robh fèill na bu mhotha. Bha an corr den eilean air a chur a-mach air mhàl do dhà fhichead 's a còig buidhnean de dh'àitreabhaichean air tuathanasan co-chomuinn: buidhnean àiteachaidh a bh' air a bhith ann dh'fhaoidte o linn nan cinnidhean. Bhathar a' toirt seachad talamh-croit tro bhot bliadhnail agus bhathar a' taghadh cinn-latha cur agus buain le chèile. Chaidh aithris ann an 1774 gun robh muinntir Thiriodh well-clothed and well-fed, having an abundance of corn and cattle.
Chaidh port-adhair feachd an adhair (RAF) a thogail air Tiriodh tron Dàrna Cogadh agus chaidh a chleachdadh mar phort-adhair chatharra as dèidh a' Chogaidh. Bha cuideachd Stèisean-rèadair RAF aig Cill Choinnich agus fear eile aig Beinn Hogh. Bha stèisean-tamaill aig Goirtean Dhòmhnaill rompa seo agus as dèidh a' Chogaidh bha stèisean-reudair ROTOR aig an RAF aig Beinn Ghot. Tha toglaichean an eilein ainmeil, nam measg 'taighean dubha' agus 'taighean geala' - tha an seann tughadh fhathast air tòrr aca seo - agus na taighean 'breaca' nach fhaighear ach air an eilean, far a bheil an t-aol air a pheantadh geal.
Freumh an ainm[deasaich | deasaich an tùs]
Tha cuid a' cumail a-mach gu bheil an t-ainm a' ciallachadh 'Eilean an Arbhair', air sgath mar a bhiodh Tiristich a' reic gràn do na manaich ann an Abaid Eilein I, air an ear-dheas, agus don Aba Calum Cille (b. 597), san t-siathamh linn. Bha grunn mhanachainn Crìosdail Ceilteach ann an Tiriodh fhèin aig aon am, agus tha clachan snaidhte ann an corra àite bhon linn seo, me. Teampull Naomh Phàdraig, Ceann a' Bhara (NL 938 401) agus Soiribidh(NL 984 416).
Bàrdachd Thirisdeach[deasaich | deasaich an tùs]
Tha dà leabhar mu na bàird Thirisdeach
- Rev. Hector Campbell (1932) 'Na Bàird Thirisdeach' Stirling
- Eric Creegan & Donald W. MacKenzie (1978) 'Tiree Bards and Their Bardachd' Isle of Coll, Argyll: Society of West Highland & Island Historical Research ISBN 0906366003
Na Bàird Thirisdeach[deasaich | deasaich an tùs]
- Dughallach, Donnchach (1841) "Laoidhean Spioradail a chum cuideachadh le Crabhadh nan Gael" Printed by John Niven & Son, Glasgow.
Eagar Earra Ghàidheal[deasaich | deasaich an tùs]
(25.06.2010) Dh'fhoillsich Scottish Renewable Power, aig toiseach Ògmhios 2010, sgeama 's an amharc, a thogail tuathanas gaoithe de 500 muilnean air an Sgeir Mhòir 5km iar-dheas a Tiriodh. Cosgaidh an leasachadh seo mu £6,000,000,000 Breatannach agus tha dùil gun adhbharaich e àrdachadh sluagh an Eilein bho 800 daoine gu 1100 daoine, le ceudan a bharrachd air sin a' còmhnaidh air an eilean fad 's a bhios an obair togail a' dol air adhart.
Fiadh-bheatha[deasaich | deasaich an tùs]
’S ann an Tiriodh a tha an àireamh as motha de thraoin ann an Albainn - 346 a-mach à 1059 a chaidh a chunntadh ann an Albainn ann an 2016.[3]
Sgrìobhaidhean mun eilean ann an Gàidhlig[deasaich | deasaich an tùs]
- Camshron, An t-Urr. Eachunn. (1938). 'Tiriodh', ann an Am Measg nam Bodach. Glaschu: An Comunn Gaidhealach. dd. 59-66.
- Meek, Dòmhnall (1980). 'Aimhreit an Fhearainn an Tiriodh, 1886', ann an Oighreachd agus Gabhaltas, deas. Dòmhnall MacAmhlaigh. Obar-Dheadhan: Roinn an Fhoghlaim Cheiltich Oilthigh Obar-Dheadhan. dd. 23-31.
Tùsan[deasaich | deasaich an tùs]
- ↑ National Records of Scotland 2011 Census Earr-ràdh 2: Population and households on Scotland’s inhabited islands (PDF). Air a tharraing 10 an Lùnastal 2015
- ↑ Canmore: Tiree, Dun Mor, Vaul (Beurla). Air a tharraing 20 an Giblean 2016.
- ↑ BBC Naidheachdan 2016-10-27: Àireamhan nan traon sìos a-rithist
Ceanglaichean a-mach[deasaich | deasaich an tùs]
- Community Website - Duilleag oifigeil Thiriodh
- BBC Naidheachdan 2016-03-12: Seirbheisean adhair ùra do Thiriodh
- BBC Naidheachdan 2016-04-08: Leabharlann Thiriodh air a ghleidheadh (aithris-bhideo 2:24)
- BBC Naidheachdan 2016-10-28: Crìonadh anns na tha de dhaoine òg a' fuireach ann an Tiriodh (aithris-bhideo 2:37)
- BBC Naidheachdan 2017-01-17: “Botal” le teachdaireachd na bhroinn a' ruighinn Tiriodh (bho Inis Tìle) (aithris-bhideo 2:13)
- BBC Naidheachdan 2017-02-02: Leasachadh do chalaidhean Thiriodh
- BBC Naidheachdan 2017-01-01: Dòchas ann an Tiriodh gun tig piseach air an t-seirbheis eadar-lìn aca (aithris-bhideo 2:19)
- BBC Naidheachdan 2017-02-03: Seirbheisean adhair a bharrachd a Thiriodh
- BBC Naidheachdan 2017-02-08: Gàidhlig air ais aig Sgoil-àraich Thiriodh
- BBC Naidheachdan 2017-02-13: Gàidhlig Thiroidh (sgoil-àraich) (aithris-bhideo 2:36)
Colla | Colbhasa | Diùra | Ì Chaluim Chille | Ìle | Lios Mòr | Longaigh | Muile | Orasaigh | Pabaigh | Ratharsair | Rònaigh | An t-Eilean Sgitheanach | Sgalpaigh an t-Sratha | Stafa | Tiriodh | Ulbha
Na h-Eileanan Tarsainn: Canaigh | Eige | An t-Eilean Gainmhich | Eilean nam Muc | Haoisgeir | Rùm
Na h-Eileanan Sglèata: Saoil | Eilean Èisdeal | Luinn | Beul na h-Uamha


text:
- TIOTAL
- Litir bhon bhean aig Aonghas Sutharlanach gu Mgr. MacDhùghaill
- EXTERNAL ID
- Z_GB1741_R31_4_10
- ÀITE
- Port Sgeire
- SGÌRE
- Tunga agus Fàrr
- SIORRACHD/PARRAIST
- CATAIBH: Fàrr
- DEIT
- 18 An Lùnastal 1897
- LINN
- 1890an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6273
- KEYWORDS
- Bean Aonghais Shutharlanaich: Port Sgeire
airgead nam bochd
Litir bhon bhean aig Aonghas Sutharlanach, Port Sgeire, gu Mgr. MacDhùghaill, ag iarraidh taic.
Tha i ag ràdh nach urrainn dhi a làmhan no a casan a chleachdadh. Chan eil a' frithealadh oirre ach seann bhodach a tha e fhèin ann an sàr fheum air cuideachadh
Tha i ag iarraidh taic anns a' bhad gus faochadh fhaighinn o pian.


text:
- TIOTAL
- Dealbh de B wing 6 Squadron B Flight
- EXTERNAL ID
- PC_WGORDON_002_053
- ÀITE
- neo-aithnichte
- NEACH-FIOSRACHAIDH
- W Gordon
- AITHNEACHADH MAOINE
- 30396
- KEYWORDS
- RAF
R.A.F
An Dàrna Cogadh
Anns an dealbh seo chithear B wing 6 Squadron B Flight aig Feachd Rìoghail an Adhair. Chaidh an deilbh seo a thogail mu àm an Dàrna Cogaidh. Anns an dàrna sreath, an treas duine bhon taobh chlì, tha 'Flight Officer' Àdhamh Gòrdan. Is e mac Adhaimh is Anna Ghòrdain agus bràthair Iain Gòrdain a bh' ann an Àdhamh. Às dèidh bliadhnaichean a' chogaidh, bha bùth ciùil aig Iain, The Record Rendezvous. Bha an teaghlach Gòrdan a' fuireach ann an Bothan Òrd, Am Blàr Dubh


text:
Comhairliche fo chasaid mu chosgaisean
Tha fear-labhairt na Gàidhlig aig Comhairle na Gàidhealtachd, an Comh. Ailig MacLeòid, air Pàrtaidh Nàiseanta na h-Alba fhàgail, an dèidh do na poilis casaidean a chur air an lùib chosgaisean taghaidh.
Tha Mgr MacLeòid a' riochdachadh sgìre ann an Gallaibh air a' Chomhairle.
Tha Mgr MacLeòid 20 bliadhna de dh'aois a-nis, 's nuair a chaidh a thaghadh b' e an comhairliche a b' òige riamh air a' Ghàidhealtachd.
Dhearbh ceannard an SNP air a' Chomhairle, Drew Hendrey, gun robh Mgr MacLeòid air am pàrtaidh fhàgail.
Thuirt labhraiche às leth Poilis a' Chinn a Tuath: "Chaidh fios a chur air Neach-casaid a' Chrùin mu fhireannach, 20 bliadhna de dh'aois, co-cheangailte ri casaidean fo Achd Riochdachaidh nan Daoine 1983, agus eucoirean co-cheangailte ris."
Bhuannaich Mgr MacLeòid an seat aige aig an taghadh sa Chèitean, nuair a bha e 19.
Thathas a' tuigsinn gun deach fios a chur air Mgr MacLeòid Disathairne às dèidh mar a fhuair na Poilis gearain mu a chosgaisean, 's gun do chuireadh casaidean air Didòmhnaich.
Leanaidh e air na chomhairliche fhad 's a tha a' chùis a' dol air adhart, ach cha bhi bhòta aige ann an coinneamhan chomataidh, leis nach e ball de phàrtaidh a th' ann tuilleadh, 's nach e comhairliche neo-eisimeileach a th' ann.


text:
Duilgheadas do chompanaidh mhaoraich
Tha companaidh mhaoraich ann an Uibhist air dragh a thogail an dèidh atharrachadh anns an uair a dh'fheumas iad an cuid mhaoraich a thoirt gu ionad bathair ann an Glaschu.
Dh'atharraich a' chompanaidh DFDS an uair a dh'fheumas gnothaichean a bhith aca bho 5:00f, gu 3:00f.
Tha Kallin Shellfish ag ràdh ge-tà, gu bheil e glè dhoirbh dhaibh seo a choileanadh, 's gu bheil cunnart ann gun dèan e duilgheadasan dhaibh am maorach fhaighinn gu margaidh san Roinn Eòrpa.
Ao-comasach
Dh'innis Eachann Stiùbhart, a tha os cionn Kallin Shellfish, gum b' àbhaist gum feumar an t-ionad-bathair a ruighinn ro 5:00f, ach a-nis, ri linn cho trang 's a tha DFDS, tha iad air an uair a thoirt air adhart gu 3:00f.
Thuirt e gu bheil e ao-comasach dhaibh an t-ionad a ruigsinn ann an àm, leis nach eil am bàt'-aiseig a' fàgail Loch nam Madadh gu 07:30m.
"Chan eil rathad againn a bhith ann, agus tha sin a' dèanamh duilgheadas dhuinn," thuirt e.
Bheachdaich Mgr Stiùbhart gu bheil còir aig companaidhean, mar DFDS, a bhith a' coimhead air cùisean leithid siubhail nuair a thathar a' cur chlàran-ama air dòigh.
Clàran-ama
Mar a tha gnothaichean an-dràsta, thuirt Mgr Stiùbhart gum feum am maorach falbh nas tràithe, no a bhith na laighe airson là.
Thuirt e gu bheil e gu math nas duilghe am maorach a chumail beò gus an ruig a' cheann-uidhe, mar a dh'iarradh an luchd-ceannaich.
Ged a tha clàran-ama nan aiseagan nan duilgheadas dhan chompanaidh, leis nach eil aiseag a' falbh à Uibhist ach a-mhàin Diluain, Diciadain agus Dihaoine, chan eil Mgr Stiùbhart a' cur na coire air a' chompanaidh aiseig.
"Na làithean as urrainn dhuinn stuth a chur air falbh, tha e ao-comasach dhuinn faighinn sìos an siud ann an uair. 'S e clàr-ama DFDS as coireach ris a' ghnothach an-dràsta," thuirt e.
Fuasgladh
Thuirt Mgr Stiùbhart ge-tà, gu bheil e na dhuilgheadas nach eil ach trì là as urrainn dhaibh stuth a chur gu Tìr Mòr.
"Nam b' urrainn dhuinn a bhith ann sia là, cha dèanadh e uimhir de dhiofar dhuinn gu bheil an clàr-ama air sioftadh, ach air sàillibh nach eil againn ach na trì, tha sin a' dèanamh barrachd diofair dhuinn," thuirt e
Leis nach eil companaidh lìbhrigidh eile a' dèanamh an leithid, feumaidh Kallin Shellfish leantainn orra le DFDS.
"Feumaidh sinn feuchainn, san t-àm a th' ann an-dràsta, ri obrachadh timcheall air an seo dòigh air choireigin," thuirt Mgr Stiùbhart.


text:
An Gearasdan
Is e An Gearasdan (Fort William sa Bheurla, ainmeachadh airson an Rìgh Uilleam III Shasainn is II Alba)[1] prìomh-bhaile Loch Abar agus, còmhla ris an Òban, aon de'n dà bhaile as motha anns a' Ghàidhealtachd an Iar.
Tha e na cheann-uidhe coiteanta airson làithean-saora agus, a' tighinn an dèidh Dùn Èideann, thatar ag ràdh gur e an dara ceann-uidhe turasachd ann an Alba. Bithidh sluagh a' bhaile a' dùblachadh as t-samhradh air sgàth uidhir a luchd-turais a bhitheas a' tighinn a-steach.
Susbaint
A' Ghàidhlig[deasaich | deasaich an tùs]
Chaidh am Mòd Nàiseanta a chumail sa Ghearasdan/Loch Abar sna bliadhnaichean 1922, 1927, 1932, 1981, 1985,[2] 1999, 2007 agus 2017. Thòisich Sgoil Ghàidhlig Loch Abar, bun-sgoil làn-Ghàidhlig, sa bhliadhna 2015 ann an togalach ùr air Rathad Àird Dhobhair.
Bha Gàidhlig aig 726 daoine, 7.33%, ann an 2001.[3]
Cruinn-eòlas[deasaich | deasaich an tùs]
Tha An Gearasdan a' gabhail a-staigh na bailtean beaga Caol, Clagan, is Inbhir Lòchaidh, agus tha e faisg air a' chlachan croitearachd Blàr mac Faoilteach, agus na bailtean beaga, Drochaid an Aonachain agus Omhanaich.
Tha am baile air an rathad A82 eadar Glaschu agus Inbhir Nis, agus cuideachd far an tòisich Rathad nan Eilean, a dh'ionnsaigh Malaig is nan eileanan.
Tha An Gearasdan ainmeil mar am baile aig cas Beinn Nibheis, am beinn as àirde ann an Alba agus, (ann am Monadh Dhruim Uachdair), ach tha mòran bheanntan eile mun cuairt air a' bhaile; mar Meall an t-Suidhe, agus am monadh mu thuath, Druim Fada.
Tha am baile air oisean dà loch — Loch Iall agus An Linne Dhubh.
Eachdraidh[deasaich | deasaich an tùs]
Tha An Gearasdan am meadhan dùthaich Clann Chamshron, agus chaidh an "gearasdan", no daingneach, a shuidheachadh gu tùsail a chumail nan Gaidheal fodha an dèidh an ar-a-mach Seumasach.
Bha baile beag nas tràithe ann aig Inbhir Lòchaidh, làrach a' bhlàir ainmeil, Cath Inbhir Lòchaidh.
Ceanglaichean a-mach[deasaich | deasaich an tùs]
- BBC Naidheachdan 2015-12-07: Togail don Ghàidhlig ann an Loch Abar
- BBC Naidheachdan 2016-03-22: Cùmhnant do dh'oifisean comhairle sa Ghearasdan
- BBC Naidheachdan 2016-07-19: Taigheadas ùr ’sa Ghearasdan (aithris-bhideo 0:46)
Leughadair[deasaich | deasaich an tùs]
- BBC Naidheachdan 2016-02-25: “Mìosan” mus bi fios mu Rio Tinto
- BBC Naidheachdan 2016-11-23: Leaghadair Loch Abair ga reic
- BBC Naidheachdan 2016-12-19: 600 cosnadh do Loch Abair
- BBC Naidheachdan 2016-12-20: Na ceudan obraichean ùra sa Ghearasdan (aithris-bhideo 1:59)
- BBC Naidheachdan 2017-02-13: Factaraidh ùr san amharc anns a' Ghearasdan (aithris-bhideo 1:53)
Iomraidhean[deasaich | deasaich an tùs]
- ↑ “Fort William/An Gearasdan”. Ainmean-Àite na h-Alba. Air a thogail 22mh dhen t-Sultain 2017.
- ↑ “Prògram a' Mhòid Nàiseanta”. An Comunn Gàidhealach. Air a thogail 18mh dhen Dàmhair 2017.
- ↑ “Gàidhlig (Scottish Gaelic) Local Studies”. Population figures. Air a thogail 27mh dhen Mhàrt 2017.


text:
- TIOTAL
- Coidsichean a bha le HR & CR aig Alton Heights, An t-Iuchar 1953
- EXTERNAL ID
- PC_HRS_COACHES_211
- ÀITE
- Alton Heights, Siorrachd Lannraig a Deas
- DEIT
- 25 An t-Iuchar 1953
- LINN
- 1950an
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 23790
- KEYWORDS
- coidsichean rèile
carbadan rèile
stoc gluasadach
Tha an dealbh camara seo a' sealltainn dà choidse compo luchd-siubhail le Rèile Lunnainn Meadhan-thìre & Alba aig Alton Heights (faisg air Lios MoChuda ann an Siorrachd Lannraig a Deas) san Iuchar 1953.
Chaidh an coidse air an làimh chlì a thogail dha Rèile na Gàidhealtachd bho thùs agus chaidh am fear air an làimh dheis a thogail dha Rèile Chaledonia.


text:
Na Meadhanan Sòisealta aig Inbhean Margaideachd, Einen Hype Gebracht, Weilse Sich (Meadhanan Sòisealta) a tha a 'toirt buaidh air ad, bàsachadh air bathar-bog Kunden zu übermitteln und alurch eine Reaktion von ihnen auszulösen. An-diugh, an-diugh, mar as trice le Medien, gibt es eine Plattform, a 'tighinn a-mach às an t-seinneadair ab' àbhaist - Instagram. Mit Hunderten von Millionen Nutzern, agus Millionen von Fotos agus Fideothan teilen, gibt es kein Zweifel, dass dies eine großartige Plattform ist, um Ihre Marke zu vermarkten. Sind Sie skeptisch, a bheil Sie dem Instagram-Zug ri fhaighinn?
Entdecken Sie die Vorteile dieser Plattform für Ihr Unternehmen, beschrieben vom Experten von
Semalt
Seirbheisean Didseatach, Ryan Johnson, no Ihre Ansichten werden sich definitiv ändern.
Ìre iomlaid àrd
De na iomadh àrd-ùrlar meadhanan sòisealta, tha Instagram a 'tairgse ìre atharrachaidh àrd a thamath airson reic dìreach a dhèanamh. A rèir stats air an solarachadh le Comhairliche Instagram, bidh mu 50% de dhaoine air an àrd-ùrlar a 'leantainn aigco-dhiù aon bhrand. Gu dearbh, bidh 6 anns gach neach-cleachdaidh 10 Instagram a 'cleachdadh na làraich gus eòlas fhaighinn air branda. Tha an aithisg cuideachd a 'nochdadh sinFhreagair 75% de luchd-cleachdaidh Instagram gairm gu gnìomh a chaidh a phostadh an sin.
Meudachadh air bratach
Le bhith a 'roinneadh susbaint tarraingeach a' leigeil leat do bhrand a thaisbeanadh a dh'fhaodadh a bhith anncleachdaichean. Le diofar innealan deasachaidh rin faotainn - buaidhean, sgàilearan, fo-sgrìobhaidhean - faodar an stuth a thaisbeanadh ann an diofar dhòigheana 'sealltainn diofar theachdaireachdan.
Com-pàirteachas mòr
Mar a bhios na bliadhnaichean a 'dol seachad, tha an àireamh de luchd-cleachdaidh air Instagram ag èirigh. Gu cuibheasach, an neach-cleachdaidha 'caitheamh mu 15 mionaidean den ùine aige a' dol tro dhealbhan agus bhideothan. Ged nach eil seo cho coimeasach ris na stats air Facebook, Instagram
an t-àite a th 'ann airson a' bhrand a tha dèidheil air àrd-ùrlar image-centric.
Adhartas innealan-làimhe
Le barrachd is barrachd dhaoine air feadh an t-saoghail a 'gluasad gu tableta agus fòn sgairteil,
Tha Instagram mar iomadh aplacaid eile, chan e a-mhàin gu bheil e a 'tabhann aire don t-saoghal air feadh an t-saoghail, agus tha e ga dhèanamh nas fhasa do dhaoine conaltradh a dhèanamh ribh.
A 'cruthachadh an nighe
Ma choimeas tu Instagram gu Facebook, tha e follaiseach gu bheil iomadh brand mar-thàstèidhich iad an cuid làthaireachd nas fhaide air adhart, agus mar sin tha e na dhùbhlan nach bi a 'chùis air adhart. Ach, mar ghnìomhachas beag, a 'cruthachadh niche airTha Instagram mòran nas fhasa. Gu dearbh, is e an rud as fheàrr a th 'ann.
Chan eil sgèilean ann
Bidh Facebook a 'cleachdadh sgàilean airson luchd-èisteachd a thaghadh airson post fhaicinn. Chan eil seo fìor airsonInstagram. An seo, tha a h-uile dad a tha thu a 'dèanamh ann airson an saoghal gu lèir fhaicinn.
Àrdachadh ìre SEO
Ged a tha e an-còmhnaidh na dheagh bheachd làrach-lìn proifeasanta, furasta so-ruigsinneach agus ùrachadh a stèidheachadh,tha e cho cudromach gum bi cunntasan meadhanan sòisealta gnìomhach air an cur air bòrd. Tha Instagram na riatanas ri taobh LinkedIn, Twitter agus Facebookduilleag a bharrachd, gu dearbh, sianal YouTube. Bidh na rudan coltach riut, hashtags, tweets agus beachdan gu bhith cinnteach gu mòr nam mòr-chuid.
Tha daoine daonna ann an nàdar. Is e Instagram an àrd-ùrlar meadhain sòisealta foirfe airsondealbhan agus bhideothan. Cuir iad còmhla iad agus bidh an suaicheantas agad ri fhaicinn am measg nan stiùirichean gnìomhachais.